
PROCEDURA ANTIPLAGIAT COD: P.S. -08 
PROCEDURA ANTIPLAGIAT 


I.CADRUL GENERAL 

1. Procedura constituie cadrul normativ intern şi reglementează modalităţile de 
implementare a metodelor antiplagiat, precum şi modul de realizare a activităților premergătoare, 
curente şi ulterioare, întreprinse în cadrul USEFS pentru a preveni şi soluţiona cazurile de 
plagiat. 

2. Această procedură se aplică pentru lucrările de licenţă/master/doctor, cărțile şi 
articolele ce vor fi susţinute/publicate în USEFS. 

3. Prezenta procedură este elaborată în conformitate cu prevederile cadrului normativ şi 
legislativ naţional: 

- Codul educaţiei al Republicii Moldova nr. 152 din 17.07.2014; 

- Codul cu privire la ştiinţă şi inovare al Republicii Moldova, nr. 259-XV din 15.07.2004; 

- Legea privind dreptul de autor și drepturile conexe, nr. 139 din 02.07.2010; 

- Hotărârea de Guvern nr. 880 din 22.11.2012 cu privire la Strategia naţională în 

domeniul proprietăţii intelectuale până în anul 2020; 

- Carta Universităţii de Stat de Educaţie Fizică și Sport; 

- Codul de etică şi deontologie profesională universitară. 

4.  Plagiatul academic este acțiunea de însuşire şi preluare, integrală sau parțială, a 
ideilor, metodelor, procedurilor, tehnologiilor, rezultatelor cercetării științifice realizate de un alt 
autor şi prezentarea lor drept creație proprie, fără a se indica sursa de unde au fost preluate. 

5. Se consideră caz de plagiat academic în următoarele cazuri: 

a) reproducerea, directă sau prin traducere, a unor idei, date, texte care aparțin altei 
persoane, fără indicarea sau indicarea incompletă/incorectă a sursei; 

b) preluarea unor idei, date, texte din diverse surse şi prezentarea acestora ca fiind 
contribuție proprie; 

c) omiterea plasării între ghilimele (,,...”), în mod clar, a cuvintelor, propoziţiilor, 
paragrafelor preluate din diverse surse; 

d) parafrazarea conţinutului lucrării altei persoane, fără a face referire la sursă; 

e) reproducerea materialelor audio, video, software etc., fără consemnarea surselor sau 
asumarea acestora ca fiind contribuţie proprie; 

f) reproducerea lucrărilor colegilor şi prezentarea acestora ca fiind proprii; 

g) utilizarea lucrărilor obţinute din Internet sau scrise de o altă persoană (contra- 
cost/gratis); 

h) citarea unui fragment din originalul unei opere ştiinţifice în volum mai mare de 400 de 
cuvinte; 

i) citarea câtorva fragmente, în volum de până la 300 de cuvinte fiecare, din originalul unei 
opere ştiinţifice, volumul total fiind mai mare decât o coală de autor; 

j) reproducerea ad litteram a propriei teze de licenţă în conţinutul tezei de masterat. 

6. Nu constituie plagiat utilizarea unor sintagme sau definiții scurte, considerate că 
aparțin noțiunilor de bază din domeniul respectiv, sau utilizarea unor noţiuni de cultură generală. 

7.  Plagiatul în cazul unei teze de licenţă/master/doctor (în continuare - teză) reprezintă o 
fraudă intelectuală majoră, care atrage imediat eliminarea din examenul de susținere a tezei 
respective. 

8.  Plagiatul efectuat de către studenți/masteranzi în cadrul activităților de curs va fi 


sancționat de cadrul didactic prin micşorarea notei, în funcţie de gravitatea fraudei. 


2. ASPECTE PROCESUALE 

9. Pentru a preveni plagiatul în rândul studenţilor, cadrele didactice, conducerea 
facultății, conducătorul științific, alte persoane responsabile, începând cu primul an de studii, 
explică studenților: definiția plagiatului (exemple de cazuri concrete); sancțiunile impuse; modul 
de soluţionare a cazurilor; metodologia de elaborare a unei lucrări ştiinţifice. 

10. Fiecare student este obligat să depună la catedră/şcoala doctorală teza de 
licenţă/master/doctor în format electronic cu 10 zile înainte de începerea examenului de 
licenţă/susținerea publică a tezei de master/doctor. 

11. Şeful catedrei/directorul şcolii doctorale va verifica corespunderea conținutului tezei 
în varianta scrisă pe hârtie cu cea în format electronic, pentru a exclude necorespunderile 
titlurilor/conținuturilor şi va plasa teza în format electronic în Repozitoriul USEFS în termen de 
3 zile de la depunerea acesteia la catedră/școala doctorală. 

12. Instrucţiunea privind plasarea tezelor pentru verificarea gradului de plagiat va fi 
actualizată anual, de către responsabilul de la Centrul de plasament şi susținere a inovaţiilor 
studențești al USEFS, şi transmise decanatelor până la data de 01 martie. 

13. Detectarea gradului de coincidenţă cu alte surse va fi efectuată prin analiza lucrării în 
regim automat de către subsistemul de control al plagiatului în termen de 6 zile calendaristice de 
la depunerea tezei în Repozitoriul USEFS. 

14. Toate tezele elaborate de studenţii USEFS sunt pasibile de analiză prin sistemul 
antiplagiat. 

15. Şeful catedrei/directorul şcolii doctorale va verifica rezultatele analizei prin sistemul 
antiplagiat şi în cazul în care se constată o situație de plagiat (teza conţine mai puțin de 60% text 
original pentru tezele de licență/master. În cazul tezelor de doctor, fiecare şcoală doctorală a 
USEFS va stabili cota procentuală a textului original și termenul de verificare), va informa 
imediat conducătorul ştiinţific. 

16. Conducătorul ştiinţific va informa studentul/masterandul care a admis plagiat şi îi va 
restitui teza în scopul eliminării plagiatului și redactării acesteia în timp de 4 zile calendaristice. 

17. După eliminarea plagiatului, studentul va depune din nou teza la catedră/școala 
doctorală pentru reexaminarea prin sistemul antiplagiat al USEFS în timp de 2 zile 
calendaristice. 

18. Şeful catedrei/directorul şcolii doctorale şi conducătorul ştiinţific verifică rezultatele 
analizei antiplagiat al tezei reexaminate şi vor lua una din următoarele decizii: 

a) teza este admisă pentru susţinere, dacă nu s-a adeverit faptul plagiatului sau au fost 
stabilite fapte minore, involuntare de plagiat; 

b) teza este întoarsă studentului pentru a fi efectuate modificările respective și 
reexaminarea ulterioară a acesteia; 

c) teza nu este admisă pentru susținere, dacă s-a adeverit faptul plagiatului (Anexa 1). 

19. Studentul va fi informat, prin afişare la panoul catedrei, referitor la decizia luată, în 
curs de 24 de ore. 

20. În cazul depistării plagiatului de către Comisia pentru examenul de 
licenţă/master/doctor, în cadrul susținerii publice a tezei, aceasta va fi apreciată cu nota 1(unu). 

21. Conducătorul ştiinţific este responsabil de neadmiterea de către student a plagiatului la 
perfectarea tezei. 

22. Studentul care a admis repetat plagiat nu va fi admis în anul respectiv la examenul de 
susținere a tezei. 


3. DISPOZIŢII FINALE 
23. Prezenta Procedură intră în vigoare de la data aprobării de către Senatul USEFS. 
24. Departamentul Management al Calității, decanii facultăților din cadrul USEFS sunt 
obligați să aducă la cunoștință studenților/masteranzilor şi cadrelor didactice prevederile 
prezentei Proceduri. 


Anexa | 
la Procedura antiplagiat 


Avizul conducătorului ştiinţific 
privind neadmiterea lucrării în vederea susţinerii 


Declar că am luat la cunostinţă rezultatele analizei prin sistemul antiplagiat pentru lucrarea: 


Titlul: 


Autor: 


După analiza rezultatelor am constatat următoarele: 


împrumuturile care au fost depistate în lucrare nu sunt justificate şi poartă semne de plagiat. 
De aceea, nu admit lucrarea în vederea susţinerii şi transmit înştiinţarea către Rectorul USEFS 
în scopul analizării situaţiei din punct de vedere al procedurilor interne ale Universităţii; 


O 


în lucrare apar denaturări intenționate ale textului, care indică o tentativă de disimulare a 
împrumuturilor neautorizate. De aceea, nu admit lucrarea în vederea susținerii şi transmit 
înştiințarea către Rectorul USEFS în scopul analizării situației din punct de vedere al 
procedurilor interne ale Universității. 


Motivare: 


Semnătura Data 


